# Προσωπικός Υπολογιστής VAIO Fit 13A/14A/15ASVF13N2/SVF14N2/SVF15N2

## Πληροφορίες για τους τύπους των αντιγράφων ασφαλείας

Μπορείτε να χρησιμοποιήσετε τη λειτουργία Δημιουργία αντιγράφων ασφαλείας και επαναφορά των Windows για να δημιουργήσετε αντίγραφα ασφαλείας των πολύτιμων δεδομένων σας.

Υπάρχουν αρκετοί τύποι αντιγράφων ασφαλείας που μπορούν να ικανοποιήσουν τις ανάγκες σας, όπως περιγράφονται παρακάτω.

### Δημιουργία αντιγράφων ασφαλείας αρχείων

Μπορείτε να επιλέξετε και να δημιουργήσετε αντίγραφα ασφαλείας φακέλων και αρχείων που είναι αποθηκευμένα στον υπολογιστή σας VAIO σε μια εξωτερική μονάδα σκληρού δίσκου.

Για λεπτομέρειες σχετικά με τον τρόπο δημιουργίας αντιγράφων ασφαλείας δεδομένων, ανατρέξτε στη Βοήθεια και υποστήριξη των Windows (Άνοιγμα του στοιχείου Βοήθεια και υποστήριξη των Windows).

### Δημιουργία αντιγράφων ασφαλείας εικόνων συστήματος

Μπορείτε να δημιουργήσετε ένα αντίγραφο ασφαλείας ολόκληρου του συστήματος του υπολογιστή σας VAIO. Αν η ενσωματωμένη συσκευή αποθήκευσης ή ο υπολογιστής σταματήσει ποτέ να λειτουργεί, μπορείτε να χρησιμοποιήσετε την εικόνα του συστήματος για να επαναφέρετε τον υπολογιστή στην κατάσταση που ήταν όταν δημιουργήθηκε το αντίγραφο ασφαλείας.

Για να δημιουργήσετε ένα είδωλο του συστήματος, χρειάζεστε μια προαιρετική μονάδα σκληρού δίσκου διαμορφωμένη στη μορφή NTFS. Μπορείτε επίσης να δημιουργήσετε αντίγραφο ασφαλείας μιας εικόνας συστήματος σε οπτικούς δίσκους όπως σε δίσκους Blu-ray Disc ή DVD.

Για λεπτομέρειες σχετικά με τον τρόπο δημιουργίας μιας εικόνας συστήματος, ανατρέξτε στη Βοήθεια και υποστήριξη των Windows (Άνοιγμα του στοιχείου Βοήθεια και υποστήριξη των Windows).

#### Σημείωση

- Σε καμία περίπτωση δεν θα προβούμε σε επαναφορά τυχόν χαμένων ή κατεστραμμένων δεδομένων ή σε αποζημίωσή σας για αυτά, ακόμα κι αν η απώλεια ή καταστροφή οφείλεται σε βλάβη του υπολογιστή VAIO.

- Δημιουργήστε Μέσων αποκατάστασης σύντομα μετά την αγορά του υπολογιστή VAIO. Στην περίπτωση που δεν μπορείτε να δημιουργήσετε αντίγραφα ασφαλείας των δεδομένων σας με τη λειτουργία των Windows λόγω δυσλειτουργίας του υπολογιστή, μπορείτε να χρησιμοποιήσετε το εργαλείο δημιουργίας αντιγράφων ασφαλείας που περιλαμβάνεται στα Μέσων αποκατάστασης για να δημιουργήσετε αντίγραφα ασφαλείας των δεδομένων σας.

  Για πληροφορίες σχετικά με τη δημιουργία Μέσων αποκατάστασης, ανατρέξτε στην ενότητα Δημιουργία Μέσων αποκατάστασης.

#### Υπόδειξη

- Αν ο υπολογιστής VAIO δεν διαθέτει μονάδα δίσκου, θα χρειαστεί να συνδέσετε στον υπολογιστή μια εξωτερική συσκευή, όπως μία εξωτερική μονάδα σκληρού δίσκου ή μονάδα DVD, πριν τη δημιουργία του αντιγράφου ασφαλείας. Διαφορετικά, θα πρέπει να αλλάξετε το μέγεθος της μονάδας δίσκου C: και να δημιουργήσετε άλλο ένα διαμέρισμα πριν από τη δημιουργία αντιγράφου ασφαλείας. Για περισσότερες πληροφορίες, ανατρέξτε στην ενότητα Δημιουργία διαμερισμάτων.

Μετάβαση στην κορυφή της σελίδας

### Σχετικό θέμα

- Πληροφορίες για τη δημιουργία αντιγράφων ασφαλείας
- Δημιουργία αντιγράφου ασφαλείας των δεδομένων σας όταν δεν είναι δυνατή η εκκίνηση των Windows
- Επαναφορά δεδομένων με το εργαλείο VAIO Data Restore Tool
- Επαναφορά αρχείων συστήματος μέσω του σημείου επαναφοράς όταν δεν είναι δυνατή η εκκίνηση των Windows

Μετάβαση στην κορυφή της σελίδας