# Προσωπικός Υπολογιστής VAIO Fit 13A/14A/15ASVF13N2/SVF14N2/SVF15N2

## Παράταση της διάρκειας ζωής της μπαταρίας

Ενεργοποιήστε τη Λειτουργία φροντίδας μπαταρίας (battery care function) για να παρατείνετε τη διάρκεια ζωής της μπαταρίας. Με αυτή τη λειτουργία, μπορείτε να μειώσετε την υποβάθμιση της μπαταρίας περιορίζοντας τη χωρητικότητα φόρτισης ή ρυθμίζοντας τον χρόνο φόρτισης.

1. Εκκινήστε το VAIO Control Center και επιλέξτε Ενέργεια και μπαταρία (Power and Battery). (Ανατρέξτε στην ενότητα Εκκίνηση του Εφαρμογές για να εκκινήσετε το VAIO Control Center.)
2. Επιλέξτε Λεπτομέρειες (Details) στην ενότητα Λειτουργία φροντίδας μπαταρίας (Battery Care Function).

#### Υπόδειξη

- Ανάλογα με τις συνθήκες λειτουργίας, μπορείτε να επιλέξετε τις ακόλουθες ρυθμίσεις για να παρατείνετε αποτελεσματικά τη διάρκεια ζωής της μπαταρίας.

  - Φόρτιση 80%/50% (80%/50% Charging)

    Αν τείνετε να χρησιμοποιείτε τον υπολογιστή VAIO ενώ είναι συνδεδεμένος στην πρίζα, συνιστάται να επιλέξετε Φόρτιση 80%/50% (80%/50% Charging) για περιορισμό της χωρητικότητας φόρτισης στο 80% ή το 50% της συνολικής χωρητικότητας.

  - Φόρτιση τη νύχτα (Overnight Charging)

    Αν τείνετε να χρησιμοποιείτε τον υπολογιστή VAIO σε εξωτερικούς χώρους, συνιστάται να επιλέξετε Φόρτιση τη νύχτα (Overnight Charging) και να ορίσετε τη χρονική περίοδο φόρτισης του υπολογιστή σε διάστημα που δεν σκοπεύετε να τον χρησιμοποιήσετε, όπως τη νύχτα, για να περιορίσετε την χωρητικότητα φόρτισης.

    Με τη ρύθμιση Φόρτιση τη νύχτα (Overnight Charging), η μπαταρία φορτίζεται στο 100% όταν η χρονική περίοδος που έχετε ορίσει κοντεύει στο τέλος της.

- Το VAIO Care (Desktop) αναλύει την κατάσταση της μπαταρίας του υπολογιστή VAIO και εμφανίζει υποδείξεις σύμφωνα με τις οποίες μπορείτε να επεκτείνετε τη διάρκεια ζωής της μπαταρίας ανάλογα με τις συνθήκες λειτουργίας. Για να εκκινήσετε το VAIO Care (Desktop), ανατρέξτε στην ενότητα Διατήρηση του υπολογιστή VAIO στην καλύτερη δυνατή κατάσταση (VAIO Care).

Μετάβαση στην κορυφή της σελίδας

### Σχετικό θέμα

- Φόρτιση της μπαταρίας
- Έλεγχος της χωρητικότητας φόρτισης της μπαταρίας
- Παράταση της διάρκειας ισχύος της μπαταρίας

Μετάβαση στην κορυφή της σελίδας